TARJOUSPYYNTÖ (kotona järjestettävät juhlat)

Hei,

Järjestämme kotonamme uudenvuodenjuhlat ystäville avopuolisoni 30-vuotissyntymäpäivän kunniaksi 31.12.2008. Juhlat alkavat klo 19 ja jatkuvat puoleen yöhön asti.

Juhlaillallista varten tarvitsisimme pöydän 12 vieraalle; alkudrinkit voisimme juoda seisten olohuoneen puolella.

Haluaisimme kolmen ruokalajin illallisen. Kaksi vieraistamme on kasvisruokailijoita ja lisäksi yksi seurueemme naisista on raskaana, eli huomioittehan myös heidät menun suunnittelussa.

Teettehän myös menuun sopivan viiniehdotuksen. Punaviini voisi olla ranskalaista ja valkoviini italialaista. Kulutus on arviolta 6 pulloa koko seurueelle. Viinin lisäksi ruokajuomana on vesi. Alkudrinkki voi olla suosittelemaanne kuohuviiniä tai sampanjaa. Viinit ja muut juomat hankimme Alkosta antamienne tuotetietojen perusteella. Ruoan jälkeen on tarkoitus tarjoilla baarista juomia ja baaria varten tarvitsemme jäitä ja baarilasiston. Muut ruokailuun tarvittavat astiat ja ruokailuvälineet meillä on kotona.

Ruoan ja tarjoilun lisäksi toivoisimme pienen ohjelmallisen yllätyksen kahvin ja konjakkien saapuessa pöytään. Olisiko teidän mahdollista järjestää esim. lauluesitys tarjoilijan kantaessa kakkua pöytään? Myös trubaduuri käy. Kakkutoiveemme olisi syntymäpäiväsankarin suosikki: suklaakakku.

Olemme avoimia ohjelmaehdotuksellenne ja odotamme mielenkiinnolla herkullista menuta!

Ystävällisin terveisin ja vastausta odottaen,

Pirkko Väänänen

Osoite: Hirsitontunkuja 8, 00530 Espoo

Puhelinnumero: +358 55 5555555

Email: pirkko@yritys.fi